สวนสาธารณะโอโดริ

สวนสาธารณะโอโดริ (大通公園 (โอโดริโกเอ็ง)) เป็นสวนสาธารณะใจกลางเมืองของนครซัปโปโระ เมืองเอกของจังหวัดฮกไกโด ประเทศญี่ปุ่น คำว่า "โอโดริ" ในภาษาญี่ปุ่นมีความหมายว่า "ทางเดินที่กว้าง" สวนสาธารณะโอโดริ มีความยาวถึง 1.5 กิโลเมตร ผ่านอาคารกว่า 12 ช่วงตึก (丁目 โชเมะ) มีพื้นที่รวมทั้งหมด 78,901 ตารางเมตร ในอดีตเมื่อครั้งเริ่มวางผังเมือง มันถูกวางแผนไว้ให้เป็นทางเดินสายใหญ่ใจกลางเมือง ก่อนที่จะกลายเป็นสวนสาธารณะในเวลาต่อมา ในแต่ละปี จะมีงานมากมายมาจัดที่สวนสาธารณะแห่งนี้ อาทิ เทศกาลดอกไลลักซัปโปโระ เทศกาลหิมะซัปโปโระ เป็นต้น ปลายสุดของสวนสาธารณะแห่งนี้ ยังเป็นที่ตั้งของซัปโปโระทีวีทาวเวอร์ และใกล้เคียงยังมีสถานที่ที่น่าสนใจ อาทิ พิพิธภัณฑ์จดหมายเหตุนครซัปโปโระ อ้างอิง แหล่งข้อมูลอื่น เว็บไซต์อย่างเป็นทางการของสวนสาธารณะโอโดริ เก็บถาวร 2008-01-01 ที่ เวย์แบ็กแมชชีน (ในภาษาญี่ปุ่น) Japan Travel Guide, Odori Park เก็บถาวร 2017-11-19 ที่ เวย์แบ็กแมชชีน (ในภาษาอังกฤษ) Happy Jappy, Odori Park เก็บถาวร 2009-10-12 ที่ เวย์แบ็กแมชชีน (ในภาษาอังกฤษ)